Θεμιστοκλής Ξανθόπουλος

Ο Θεμιστοκλής Ξανθόπουλος (24 Σεπτεμβρίου 1936 - 2 Σεπτεμβρίου 2021) ήταν Έλληνας πολιτικός μηχανικός, υδραυλικός μηχανικός και Ομότιμος καθηγητής του Εθνικού Μετσόβιου Πολυτεχνείου. 

 Βιογραφικά στοιχεία 

Είναι γιος του Σπύρου Ξανθόπουλου και της Ελένης Σισίνη. Από την πλευρά της μητέρας του κατάγεται από παλαιά οικογένεια πολιτικών της Γαστούνης και είναι εγγονός του Γεωργίου Σισίνη, δημάρχου Ήλιδας, καθώς και δισέγγονος του Νικολάου Σισίνη, βουλευτή. Περάτωσε τις εγκύκλιες σπουδές του στη Βαρβάκειο Σχολή και σπούδασε στο τμήμα Πολιτικών Μηχανικών του Εθνικού Μετσόβιου Πολυτεχνείου. Πραγματοποίησε μεταπτυχιακές σπουδές στο Πανεπιστήμιο της Τουλούζ, του οποίου αναγορεύθηκε διδάκτορας.

Το 1965 εξελέγη υφηγητήςΒιογραφικό Ξανθόπουλου , από την ιστοσελίδα του Τομέα Υδάτινων Πόρων και Περιβάλλοντος της Υδραυλικής στο Αριστοτέλειο Πανεπιστήμιο Θεσσαλονίκης και εν συνεχεία έκτακτος και τακτικός καθηγητής, θέση στην οποία παρέμεινε μέχρι το 1975. Το ίδιο εξελέγη τακτικός καθηγητής Υδρολογίας και Υδραυλικών Έργων στη σχολή πολιτικών μηχανικών στο Εθνικό Μετσόβιο Πολυτεχνείο. Το 2004 αποχώρησε από το Πανεπιστήμιο με τον τίτλο του Ομότιμου Καθηγητή. Την περίοδο 1997 - 2003 διετέλεσε πρύτανης του Ε.Μ.Π. ενώ τις περιόδους 1981 - 1983 και 1995 - 1997 πρόεδρος της σχολής πολιτικών μηχανικών.

Την περίοδο 1989 - 1993 χρημάτισε Γενικός ΔιευθυντήςΒιογραφικό Ξανθόπουλου , από την ιστοσελίδα του ΥΠΕΧΩΔΕ της ΔΕΗ. Τον Μάρτιο του 2004 διορίστηκε υφυπουργόςΚυβέρνηση Καραμανλή, από την ιστοσελίδα της Γενικής Γραμματείας Κυβερνήσεως ΥΠΕΧΩΔΕ στον τομέα των δημοσίων έργων στην κυβέρνηση Καραμανλή, θέση στην οποία παρέμεινεΚυβέρνηση Καραμανλή, από την ιστοσελίδα της Γενικής Γραμματείας Κυβερνήσεως μέχρι και τον Σεπτέμβριο του 2009. 

Απεβίωσε τις 2 Σεπτεμβρίου 2021 από πνιγμό, ενώ κολυμπούσε κοντά στο Σούνιο.

 Παραπομπές 

Κατηγορία:Έλληνες πανεπιστημιακοί του 20ού αιώνα
Κατηγορία:Έλληνες μηχανικοί
Κατηγορία:Έλληνες υφυπουργοί Περιβάλλοντος, Χωροταξίας και Δημοσίων Έργων
Κατηγορία:Οικογένεια Αυγερινού
Ξ
Κατηγορία:Απόφοιτοι του Εθνικού Μετσόβιου Πολυτεχνείου